ફિલ્મના ડાયલોગ્સ લખનાર ચિંતન ગાંધીની પણ આ જ ફરિયાદ છે. તે જણાવે છે, “અમે કેટલાંય સમયથી અમારુ વેતન માંગી રહ્યા છે. ડબિંગ દરમિયાન મને 7 લાખના પેમેન્ટમાંથી 1 લાખ મળ્યા હતા. ખાન ફિલ્મ રીલીઝ થઈ પછી અમને ટાળી રહ્યો છે. તેણે મને કોન્ટ્રેક્ટની કોપી પણ નથી આપી. આથી હું એસોસિયેશનમાં ફરિયાદ દાખલ કરી શકુ તેમ નથી. હવે તેમનો સ્ટાફ કહે છે કે કોન્ટ્રેક્ટ ખોવાઈ ગયો છે.” તેણે વધુમાં જણાવ્યું કે અપૂર્વ રોજ ખાનને બાકીના રૂપિયા ચૂકવવા જણાવે છે પણ ખાન તે મુંબઈ આવશે ત્યારે આ મામલો સંભાળી લેશે એમ કહીને વાત ટાળે છે. ગાંધી કહે છે, “જે ટીડીએસ કપાયો હતો તે પણ પાછો નથી મળ્યો.”